Komission asetus (EY) N:o 740/2003, annettu 28 päivänä huhtikuuta 2003, tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1520/2000 muuttamisesta



Virallinen lehti nro L 106 , 29/04/2003 s. 0012 - 0013



Komission asetus (EY) N:o 740/2003, annettu 28 päivänä huhtikuuta 2003, tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1520/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 8 artiklan 3 kohdan ensimmäisen alakohdan, sekä katsoo seuraavaa: (1) Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetulla komission asetuksella (EY) N:o 800/1999(3), sellaisena kuin se on viimeksi muutettuna asetuksella (EY) N:o 444/2003(4), rajoitetaan aika, jonka maatalouden perustuotteet tai -tavarat voivat olla tuen ennakkorahoitusmenettelyn piirissä, vientitodistuksen jäljelläolevaan voimassaoloaikaan. (2) Useimmat tukitodistukset ovat voimassa sen kalenterikuukauden, jonka aikana ne on haettu, ja viisi seuraavaa kalenterikuukautta. Budjettikauden lopulla myönnettyjen tukitodistusten voimassaoloaika on kuitenkin lyhyempi, eikä sitä voida Euroopan unionin kansainvälisten sitoumusten takia jatkaa syyskuun 30 päivää pidemmälle. (3) Jotta varmistettaisiin riittävä joustovara, jonka ansiosta toimijat voivat hyödyntää näitä lyhytkestoisia tukitodistuksia täysimääräisesti, on aiheellista ryhtyä erityistoimenpiteisiin kyseisten tukitodistusten suhteen. (4) Tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 13 päivänä heinäkuuta 2000 annettua asetusta (EY) N:o 1520/2000(5), sellaisena kuin se on viimeksi muutettuna asetuksella (EY) N:o 1052/2002(6), olisi näin ollen muutettava vastaavasti. (5) Perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevä hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Lisätään asetuksen (EY) N:o 1520/2000 16 artiklaan seuraava 9 kohta: "9. Poiketen siitä, mitä asetuksen (EY) N:o 800/1999 28 artiklan 6 kohdassa säädetään kesäkuun 1 päivästä alkaen käytettäväksi myönnettyjen tukitodistusten osalta, jotka on tarkoitettu käytettäviksi ennen 1 päivää lokakuuta maasta vietäviin tavaroihin, tämän asetuksen liitteessä A luetellut perustuotteet voivat olla tullivalvonnassa jalostusta varten kolme kuukautta maksuilmoituksen vastaanottamispäivästä. Poiketen siitä, mitä asetuksen (EY) N:o 800/1999 29 artiklan 5 kohdassa säädetään kesäkuun 1 päivästä alkaen käytettäväksi myönnettyjen tukitodistusten osalta, jotka on tarkoitettu käytettäviksi ennen 1 päivää lokakuuta maasta vietäviin tavaroihin, tämän asetuksen liitteessä B ja C luetellut tavarat voivat olla tullivarastomenettelyssä tai vapaa-alueilla kolme kuukautta maksuilmoituksen vastaanottamispäivästä." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä lokakuuta 2003 alkaen vastaanotettuihin maksuilmoituksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä huhtikuuta 2003. Komission puolesta Erkki Liikanen Komission jäsen (1) EYVL L 318, 20.12.1993, s. 18. (2) EYVL L 298, 25.11.2000, s. 5. (3) EYVL L 102, 17.4.1999, s. 11. (4) EUVL L 67, 12.3.2003, s. 3. (5) EYVL L 177, 15.7.2000, s. 1. (6) EYVL L 160, 18.6.2002, s. 16.